जिला कलक्टर व जिला निर्वाचन अधिकारी श्री ज्ञानाराम ने बताया कि भारत निर्वाचन आयोग के निर्देशानुसार विधानसभा आम चुनाव 2018 की घोषणा के साथ ही समस्त अधिकारियों व कार्मिकों को मुख्यालय पर रहने के निर्देश दिये गये थे। इसके बावजूद नायाब तहसीलदार लालगढ़ श्री प्रभजोत सिंह गिल, नायाब तहसीलदार चुनावढ़ श्री विश्व प्रकाश चारण तथा श्रीबिजयनगर पंचायत समिति के विकास अधिकारी मेजर अली अपने मुख्यालय पर नही थे। इन्होंने बिना स्वीकृति के मुख्यालय छोड़ा। विकास अधिकारी श्रीबिजयनगर जिला निर्वाचन अधिकारी द्वारा रायसिंहनगर में ली जा रही चुनाव संबंधी बैठक में उपस्थित नही हुए। इसी कारण से तीनों अधिकारियों के विरूद्ध कार्यवाही की जायेगी।